stanford-oval/wikipedia huggingface dataset:
ชลิต เฟื่องอารมย์
ผลงานด้านอื่น ๆ > ผลงานเพลง

ชรัส-ชลิต และ คนแปลกหน้า ร่วมกับ ชรัส เฟื่องอารมย์
นัดพบกับดาว  ร่วมกับ อนุสรณ์ เตชะปัญญา, พรพรรณ เกษมมัสสุ, วิฑูรย์ กรุณา, อาภาพร กรทิพย์ และ ลินดา ค้าธัญเจริญ
ศูนย์คุณธรรม (องค์การมหาชน)

| --- | --- |
Center For Morality Promotion (CMP) (Public Organization)
ตราสัญลักษณ์
ภาพรวมศูนย์
ก่อตั้ง: 10 มิถุนายน พ.ศ. 2554; 13 ปีก่อน (2554-06-10)
ศูนย์ก่อนหน้า: ศูนย์ส่งเสริมและพัฒนาพลังแผ่นดินเชิงคุณธรรม
ประเภท: องค์การมหาชน
สำนักงานใหญ่: เลขที่ 69 อาคารวิทยาลัยการจัดการ มหาวิทยาลัยมหิดล ชั้น 16-17 ถนนวิภาวดีรังสิต แขวงสามเสนใน เขตพญาไท แขวงดินแดง เขตดินแดง กรุงเทพมหานคร 10400
บุคลากร: 35 คน (พ.ศ. 2564)
งบประมาณต่อปี: 128,696,100 บาท (พ.ศ. 2568)
ฝ่ายบริหารศูนย์: สุริยเดว ทรีปาตี, ผู้อำนวยการ ว่าง, รองผู้อำนวยการ
ต้นสังกัดศูนย์: รัฐมนตรีว่าการกระทรวงวัฒนธรรม
เอกสารหลัก: พระราชกฤษฎีกาจัดตั้งศูนย์คุณธรรม (องค์การมหาชน) ระเบียบสำนักนายกรัฐมนตรี ว่าด้วยการส่งเสริมคุณธรรมแห่งชาติ พ.ศ. 2550
เว็บไซต์: เว็บไซต์อย่างเป็นทางการ
ศูนย์คุณธรรม (องค์การมหาชน) (อังกฤษ: Center For Morality Promotion (CMP) (Public Organization)) เป็นองค์การมหาชนของประเทศไทย จัดตั้งขึ้นตามพระราชกฤษฎีกาจัดตั้งศูนย์คุณธรรม (องค์การมหาชน) พ.ศ. 2554 มีผลบังคับใช้เมื่อวันที่ 10 มิถุนายน พ.ศ. 2554 มีภารกิจด้านการส่งเสริมและสนับสนุนคุณธรรมความดีภายใต้บริบทของสังคมไทยซึ่งมีการเปลี่ยนแปลงและมีการพัฒนาตลอดเวลา และเป็นหน่วยงานกลางในการประสานความร่วมมือกับทุกภาคส่วนเพื่อพัฒนาคุณธรรมความดี
ประวัติ > ศูนย์ส่งเสริมและพัฒนาพลังแผ่นดินเชิงคุณธรรม

เดิมศูนย์คุณธรรม ถูกจัดตั้งขึ้นในชื่อ "ศูนย์ส่งเสริมและพัฒนาพลังแผ่นดินเชิงคุณธรรม" เป็นหน่วยงานเฉพาะด้านตามนโยบายรัฐบาล ก่อตั้งเมื่อวันที่ 18 มิถุนายน พ.ศ. 2547 สังกัดสำนักงานบริหารและพัฒนาองค์ความรู้ (องค์การมหาชน) หรือ สบร. สำนักนายกรัฐมนตรี เพื่อทำหน้าที่หลักในการบริหารจัดการและพัฒนาองค์ความรู้ด้านการพัฒนาคุณธรรมจริยธรรม ตลอดจนประสานงานและสนับสนุนให้เกิดเครือข่ายองค์กรด้านการพัฒนาคุณธรรมจริยธรรม
คณะกรรมการ

คุณหญิง ปัทมา ลีสวัสดิ์ตระกูล ประธานกรรมการ
ศาสตราจารย์ เกียรติคุณ นายแพทย์ รณชัย คงสกนธ์  กรรมการผู้ทรงคุณวุฒิ
ศาสตราจารย์ ดร.สุรศักดิ์ ลิขสิทธิ์วัฒนกุล กรรมการผู้ทรงคุณวุฒิ
ดร. เมธินี เทพมณี กรรมการผู้ทรงคุณวุฒิ
ดร. สีลาภรณ์ บัวสาย กรรมการผู้ทรงคุณวุฒิ
รองศาสตราจารย์ ดร. ณกมล ปุญชเขตต์ทิกุล กรรมการผู้ทรงคุณวุฒิ
คณะกรรมการ > ศูนย์คุณธรรม (องค์การมหาชน)

ต่อมาในปี พ.ศ. 2551 จึงได้เริ่มมีแนวความคิดในการจัดตั้งองค์การมหาชนขึ้น และได้มีการประกาศพระราชกฤษฎีกาจัดตั้งศูนย์คุณธรรม (องค์การมหาชน) พ.ศ. 2554 ในราชกิจจานุเบกษา เล่ม 128 ตอนที่ 46ก วันที่ 9 มิถุนายน พ.ศ. 2554 โดยโอนภารกิจ ทรัพย์สิน และบุคลากรของศูนย์ส่งเสริมและพัฒนาพลังแผ่นดินเชิงคุณธรรม สำนักงานบริหารและพัฒนาองค์ความรู้ (องค์การมหาชน) มาจัดตั้งเป็นองค์การมหาชนแห่งใหม่
ภารกิจ

ศูนย์คุณธรรม (องค์การมหาชน) มีบทบาทหน้าที่และภารกิจ ดังนี้
ส่งเสริมและสนับสนุนการรวมพลังของกลุ่มหรือเครือข่ายทางสังคม และประสานความร่วมมือกับทุกภาคส่วน รวมถึงการจัดประชุมสมัชชาคุณธรรมแห่งชาติที่สอดคล้องกับแนวทางหรือกรอบการดำเนินงานของคณะกรรมการส่งเสริมคุณธรรมแห่งชาติ ตามระเบียบสำนักนายกรัฐมนตรีว่าด้วยการ
ส่งเสริมคุณธรรมแห่งชาติ พ.ศ. 2550 เพื่อพัฒนาคุณธรรมความดีที่เหมาะสมกับบริบทของสังคมไทย
ส่งเสริมและสนับสนุนการศึกษาวิจัย ค้นคว้า พัฒนาองค์ความรู้ สร้างองค์ความรู้ใหม่รวบรวมองค์ความรู้ แลกเปลี่ยนเรียนรู้ บริหารจัดการความรู้ เผยแพร่องค์ความรู้ด้านคุณธรรมความดีและเป็นศูนย์ข้อมูลเกี่ยวกับรูปแบบของการประพฤติปฏิบัติดีของบุคคลและการเป็นคนดีของสังคม
ส่งเสริม สนับสนุน และประสานความร่วมมือกับภาครัฐ ภาคธุรกิจ ภาคประชาสังคมและภาคประชาชน ในการดำเนินการเพื่อให้เกิดความเข้มแข็งทางวิชาการและนวัตกรรมในกระบวนการพัฒนาคุณธรรมความดีในรูปแบบต่าง ๆ
ส่งเสริมและสนับสนุนกิจกรรมอื่น ๆ และการใช้กระบวนการมีส่วนร่วมทางสังคม เพื่อประโยชน์ในการพัฒนาคุณธรรมความดี
แหล่งข้อมูลอื่น

ระเบียบสำนักนายกรัฐมนตรี ว่าด้วยการส่งเสริมคุณธรรมแห่งชาติ พ.ศ. 2550
| ด ค กหน่วยงานในสังกัดและหน่วยงานภายใต้การกำกับดูแลของกระทรวงวัฒนธรรม |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมส่งเสริมวัฒนธรรม • กรมการศาสนา • กรมศิลปากร • สำนักงานศิลปวัฒนธรรมร่วมสมัย • สถาบันบัณฑิตพัฒนศิลป์ |  |
| องค์การมหาชน | ศูนย์มานุษยวิทยาสิรินธร (องค์การมหาชน) • หอภาพยนตร์ (องค์การมหาชน) • ศูนย์คุณธรรม (องค์การมหาชน) |  |
หมวดหมู่
พระเสริม

| พระเสริม |
| --- | --- |

ชื่อเต็ม: พระเสริม
ชื่อสามัญ: หลวงพ่อพระเสริม
ประเภท: พระพุทธรูป
ศิลปะ: ปางมารวิชัย ศิลปะล้านช้าง
ความกว้าง: 2 ศอก 1 นิ้ว
วัสดุ: ทองสีสุก (โลหะสำริดที่มีทองคำเป็นส่วนผสมหลัก)
สถานที่ประดิษฐาน: พระประธานในพระวิหารวัดปทุมวนารามราชวรวิหาร
 สถานีย่อยพระพุทธศาสนา
พระเสริม (ພຣະເສີມ) เป็นพระพุทธรูปศิลปะล้านช้างเวียงจันทน์ ประทับนั่งขัดสมาธิราบบนบัลลังก์แอวขัน ปางมารวิชัย พระเกตุโมลีเป็นเอกลักษณ์โดยมีเส้นเปลวพระรัศมีเรียวและปลายม้วน หล่อด้วยทองสีสุก มีพระรูปลักษณ์งดงามโดดเด่นมาก ขนาดหน้าตักกว้าง 2 ศอก 1 นิ้ว ปัจจุบันได้ประดิษฐานอยู่ภายในพระวิหารวัดปทุมวนารามราชวรวิหาร อีกทั้งได้รับยกย่องว่าเป็น 1 ใน 3 พระพุทธรูปลาวอันงดงามที่สยามอัญเชิญมาจากลาวโดยอัญเชิญมาประดิษฐาน ณ วัดปทุมวนารามราชวรวิหาร ส่วนพระพุทธรูปล้านช้างอีก 2 องค์ที่อัญเชิญมาประดิษฐาน ณ วัดปทุมวนารามราชวรวิหารนั้น คือ พระแสน (พระแสนมหาชัย) และพระสายน์ (พระใส)
มินัตสึ มิตานิ

มินัตสึ มิตานิ (ญี่ปุ่น: 三谷 美菜津; โรมาจิ: Mitani Minatsu; เกิดวันที่ 4 กันยายน ค.ศ. 1991) เป็นนักแบดมินตันชาวญี่ปุ่นที่เกษียณแล้ว ซึ่งเป็นผู้เชี่ยวชาญด้านการเล่นเดี่ยวจากสโมสรแบดมินตัน NTT East เธอเข้าแข่งขันในเอเชียนเกมส์ 2014
มิตานิแสดงความปรารถนาที่จะเกษียณหลังแพ้ในการแข่งขัน All Japan Comprehensive Championships ครั้งที่ 73 รอบที่สองเมื่อวันที่ 28 พฤศจิกายน 2019 และประกาศเกษียณอย่างเป็นทางการในวันแรกของการแข่งขัน S/J League ประจำปี 2019 เมื่อวันที่ 20 ธันวาคม
แหล่งข้อมูลอื่น

มินัตสึ มิตานิ ที่ BWFbadminton.com (ในภาษาอังกฤษ)
มินัตสึ มิตานิ ที่ BWF.tournamentsoftware.com (ในภาษาอังกฤษ) (alternate link)
หนึ่งอำเภอหนึ่งทุน

หนึ่งอำเภอหนึ่งทุน หรือชื่อเรียกย่อ โอดอส (ODOS ย่อมาจาก One District One Scholarship) เป็นโครงการพัฒนาการศึกษาของรัฐบาลในยุค ดร.ทักษิณ ชินวัตร ดำรงตำแหน่งนายกรัฐมนตรี และ อดิสัย โพธารามิก ดำรงตำแหน่งรัฐมนตรีว่าการกระทรวงศึกษาธิการ โดยชื่อเดิม และชื่อเต็มของโครงการนี้คือ โครงการทุนการศึกษาต่อของนักเรียนจากทุกอำเภอ และกิ่งอำเภอ ในระดับอุดมศึกษา (ปริญญาตรี)
ทุนการศึกษา "หนึ่งอำเภอหนึ่งทุน" ได้รับเงินสนับสนุนจากสำนักงานสลากกินแบ่งรัฐบาล โดยได้นำเงินจากการขายหวยออนไลน์ เลขท้าย 2 ตัวและ 3 ตัว ทำให้หลายคนเรียกและรู้จักทุนนี้ในชื่อของ "ทุนหวย"
ประวัติ

โครงการทุนศึกษาต่อของนักเรียน จากทุกอำเภอและกิ่งอำเภอในระดับอุดมศึกษา หรือที่เรียกว่า โครงการ 1 อำเภอ 1 ทุน เป็นโครงการที่รัฐบาลได้มอบให้กระทรวงศึกษาธิการดำเนินการ ร่วมกับสำนักงาน ก.พ กระทรวงมหาดไทย กระทรวงการต่างประเทศและสำนักงานสลากกินแบ่งรัฐบาล เพื่อจัดสรรทุนการศึกษาให้แก่นักเรียนไทยยากจน ที่เรียนดี มีความประพฤติดี และกำลังศึกษาอยู่ในระดับมัธยมศึกษาปีที่ 6 หรือเทียบเท่า จากสถานศึกษาทุกอำเภอและกิ่งอำเภอทั่วประเทศ จำนวน 926 ทุน (ตามจำนวนสถานศึกษาที่เปิดสอนในระดับ มัธยมศึกษาตอนปลาย) ได้มีโอกาสศึกษาต่อในระดับปริญญาตรีทั้งในประเทศและต่างประเทศ ในสาขาที่สอดคล้องกับความต้องการของตนเอง ชุมชนและท้องถิ่น อันจะนำไปสู่การสร้างความมั่นคงทางอาชีพของตนเองและครอบครัว ซึ่งเป็นรากฐานต่อการแก้ไขปัญหาความยากจนของประเทศ และการพัฒนาศักยภาพการแข่งขันของไทยในเวทีโลก ทั้งนี้ รัฐบาลมีความคาดหวังว่านักเรียนทุนเหล่านี้ จะนำความรู้และทักษะที่ได้รับกลับมาพัฒนาประเทศต่อไป
ประวัติ > แนวคิดในการพัฒนาการศึกษาไทย

แนวคิดของรัฐบาลยุค พ.ต.ท. ทักษิน ชินวัตร เชื่อว่าการศึกษาเป็นปัจจัยที่มีอิทธิพลต่อการเสริมสร้างขีดความสามารถและศักยภาพของบุคคล นอกจากนี้ การจัดการศึกษาอย่างมีคุณภาพและเสมอภาคยังเป็นรากฐานสำคัญในการแก้ไขปัญหาความยากจนของประเทศ เนื่องจากคุณลักษณะร่วมสำคัญประการหนึ่งของความยากจน ได้แก่ การขาดโอกาสทางการศึกษาของบุคคล ซึ่งรวมถึงโอกาสในการเล่าเรียนจนสำเร็จการศึกษา หรือโอกาสในการศึกษาต่อเมื่อจบการศึกษาภาคบังคับไปแล้ว กระทรวงศึกษาธิการจึงได้กำหนดพันธกิจภายใต้ยุทธศาตร์สู่การปฏิบัติในการสร้างความเสมอภาคและโอกาสทางการศึกษาให้แก่เด็กและเยาวชนทุกคนอย่างเท่าเทียมกัน ดังนั้น นอกเหนือจากนโยบายในการให้บริการการศึกษาขั้นพื้นฐาน 12 ปี โดยไม่เก็บค่าใช้จ่ายแล้ว กระทรวงศึกษาธิการยังได้ดำเนินโครงการสำคัญต่าง ๆ เพื่อสร้างโอกาสและความเสมอภาคทางการศึกษาแก่เด็กด้อยโอกาสและยากจน เช่น โครงการจักรยานยืมเรียน การสนับสนุนรายได้ระหว่างเรียนของนักเรียน-นักศึกษา โครงการให้ทุนการศึกษาสำหรับเด็กและเยาวชนโดยการเขียนเรียงความ และโครงการทุนศึกษาต่อของนักเรียนจากทุกอำเภอและกิ่งอำเภอใระดับอุดมศึกษา (ปริญญาตรี) เป็นต้น
ประวัติ > การเปลี่ยนแปลงของทุน

ทุนหนึ่งอำเภอหนึ่งทุน ถูกเปลี่ยนชื่อเป็น "ทุนการศึกษาเพื่อพัฒนาท้องถิ่น" หลังจากการเข้ามาบริหารประเทศของรัฐบาล คณะปฏิวัติ โดยนายวิจิตร ศรีสะอ้าน ได้เปลี่ยนชื่อทุน พร้อมทั้งแหล่งที่มาของเงินทุน อันเนื่องมาจาก รัฐบาลประกาศยกเลิกจำหน่ายหวยออนไลน์ 2 ตัวและ 3 ตัว ทำให้ทุนหนึ่งอำเภอหนึ่งทุนต้องเปลี่ยนมาใช้งบประมาณจากส่วนกลางแทน และได้มีการระงับการดำเนินการของทุนในรุ่นต่อมา ทำให้จนถึงขณะนี้นั้น มีทุนหนึ่งอำเภอหนึ่งทุนเพียงแค่ 2 รุ่น เท่านั้น
ประวัติ > แหล่งที่มาของเงินทุน

อย่างที่เรารู้กันดีในชื่อของทุนหวย ซึ่งต้นกำเนิดที่แท้จริงของทุนนี้ มาจากการที่รัฐบาลได้เปิดจำหน่ายหวยออนไลน์ เลขท้าย 2 ตัวและ 3 ตัว โดยเป็นการร่วมมือของรัฐบาล ซึ่งดูแลโดยกระทรวงศึกษาธิการและสำนักงานสลากินแบ่งรัฐบาล แต่หลังจากที่ประเทศไทยได้เกิดการก่อรัฐประหารเกิดขึ้น ในปี พ.ศ. 2549 โดยคณะปฏิวัติ ได้เข้ามาทำการเปลี่ยนแปลงระบบการดำเนินการของทุน โดยการยกเลิกการจำหน่ายหวยเลขท้าย 2 ตัวและ 3 ตัว ทำให้ตั้งแต่นั้นเป็นต้นมา แหล่งเงินทุนหลักของโครงการนี้ จึงมาจากเงินส่วนกลางของรัฐบาล ทั้งนี้ในการดำเนินโครงการหนึ่งอำเภอหนึ่งทุนร่นที่ 1 นั้น กระทรวงศึกษาธิการได้รับการสนับสนุนงบประมาณ จากสำนักงานสลากกินแบ่งรัฐบาล โดยในปี 2547 ใช้งบประมาณประมาณ 445 ล้านบาท และคาดว่า งบประมาณ ตลอดโครงการเป็นเงินประมาณสามพันเจ็ดร้อยล้านบาท และใช้งบประมาณในจำนวนใกล้เคียงกัน ในทุนรุ่นที่ 2
เงื่อนไขในการรับทุน และข้อผูกพันหลังจบการศึกษา

ในการสมัครสอบคัดเลือกเพื่อรับทุนในโครงการนี้ (ครั้งที่ 1 ) ผู้สมัครจะต้องมีผลการเรียนในระดับมัธยมศึกษาตอนปลาย รวมทุกภาคการศึกษาที่ผ่านมา เฉลี่ยไม่ต่ำกว่า 3.00 มีความประพฤติดี และต้องเป็นผู้มีฐานะยากจน โดยรายได้ของบิดามารดาและผู้สมัครสอบรวมกันไม่เกิน 200,000 บาท/ปี และเนื่องจาก โครงการ 1 อำเภอ 1 ทุน มีวัตถุประสงค์เพื่อให้โอกาสทางการศึกษาแก่เด็กยากจน ให้สามารถพัฒนาศักยภาพในการดำเนินชีวิตของตัวเอง และครอบครัว ดังนั้น เมื่อผู้รับทุนสำเร็จการศึกษาแล้ว จะต้องกลับมาทำงานในประเทศไทย โดยไม่ต้องชดใช้หนี้ทุนผู้มีสิทธิรับทุน
รูปแบบการขอรับทุน

ทุนการศึกษาเพื่อพัฒนาท้องถิ่นหรือ หนึ่งอำเภอหนึ่งทุน มีกรอบกำหนดการรับทุนแตกต่างกันออกไปตามประเทศที่เดินทางไปศึกษา โดยกรอบระยะเวลาจะอยู่ในระยะเวลาที่ใช้ในการศึกษาของประเทศนั้น ๆ โดยแบ่งระบบการให้ทุนออกเป็น 2 ช่วง นั่นคือ
ช่วงที่ 1 การปรับตัวเตรียมความพร้อมและเรียนภาษาท้องถิ่น เนื่องมาจากว่าทุนนี้ ระบุให้ไปทำการศึกษาในประเทศที่ไม่ใช้ภาษาอังกฤษเท่านั้น ซึ่งอาจใช้เวลาในการศึกษาภาษานานถึงสองปี ในกรณีที่นักเรียนไม่มีพื้นฐานภาษามาเลย และเป็นภาษาที่ต้องใช้เวลาในการเรียนนานกว่าภาษาอื่น เช่น ภาษาจีน, ภาษาญี่ปุ่น เป็นต้น
ช่วงที่ 2 การศึกษาในระดับมหาวิทยาลัย ซึ่งต้องอยู่ในกรอบระยะเวลาของการศึกษาในประเทศนั้น ๆ เช่นประเทศในยุโรป ใช้เวลาในการศึกษาในระดับปริญาตรีเพียงแค่ 3 ปีเท่านั้น
ทั้งนี้นักเรียนที่ไม่สามารถปรับตัวหรือไม่สามารถดำเนินการศึกษาต่อในต่างประเทศได้ สามารถกลับมาใช้ทุนตามระยะเวลาที่เหลือ เพื่อศึกษาต่อในมหาวิทยาลัยในประเทศไทย ในโอกาสที่กลับมาศึกษาในประเทศต่อไปจนกว่าจะสิ้นสุดระยะเวลาการรับทุน
รูปแบบการขอรับทุน > การสำเร็จการศึกษา

นักเรียนที่สำเร็จการศึกษา ต้องกลับมาทำงานในประเทศไทย หรือในกรณีที่บางคนต้องการศึกษาต่อโดยใช้ทุนจากหน่วยงานอื่น หรือรัฐบาลต่างประเทศ ก็สามารถกระทำได้ ทั้งนี้ทั้งนั้น ต้องผ่านการเห็นชอบ และพิจารณาจากสำนักงาน กพ.เท่านั้น ซึ่งในปีแรกมีผู้สำเร็จการศึกษาจากต่างประเทศทั้งสิ้น 50 คน อันเนื่องมาจากระบบการศึกษาและระยะเวลาที่ใช้ในแต่ละประเทศไม่เท่ากัน ตลอดจนการใช้เวลาในการปรับตัว รวมถึงความยากง่ายในการเรียนรู้ภาษาท้องถิ่นนั้น ๆ มีนักเรียนที่ได้ทุนศึกษาในต่างประเทศจำนวน 1211 คน ซึ่งในจำนวนนี้เป็นนักเรียนทุนในรุ่นที่ 1 จำนวน 518 ราย สำเร็จการศึกษาระดับปริญญาตรีในปีการศึกษา 2551-2552  และรุ่นที่ 2 ในอีก 2 ปีต่อมา
จำนวนผู้ที่ได้รับทุน (รุ่นที่ 1)

มีผู้ได้รับทุนทั่วประเทศจำนวน 921 ทุน จาก 926 อำเภอและกิ่งอำเภอทั่วประเทศ (อำเภอที่ไม่มี
ผู้สมัครรับทุนได้แก่อำเภอ ศรีสาคร จังหวัดนราธิวาส และอำเภอเฉลิมพระเกียรติ จังหวัดน่าน นอก
จากนี้ ผู้ได้รับทุนจากอำเภอบ้านหลวง จังหวัดน่าน เขตพระนคร กรุงเทพมหานคร และอำเภอบางไทร
จังหวัดพระนครศรีอยุธยาขอสละสิทธิ์)
นักเรียนที่ได้รับทุนเลือกศึกษาต่อในประเทศจำนวนทั้งสิ้น 182 คน และเลือกศึกษาในต่างประเทศ
จำนวน 739 คน ตามรายละเอียดดังนี้
ประเทศฝรั่งเศส จำนวน 183 คน
ประเทศญี่ปุ่น จำนวน 121 คน
ประเทศจีน จำนวน 97 คน
ประเทศเยอรมนี จำนวน 84 คน
ประเทศเนเธอร์แลนด์ จำนวน 82 คน
ประเทศอิตาลี จำนวน 69 คน
ประเทศสวิตเซอร์แลนด์ จำนวน 25 คน
ประเทศอินเดีย จำนวน 21 คน
ประเทศออสเตรีย จำนวน 18 คน
ประเทศสเปน จำนวน 14 คน
ประเทศรัสเซีย จำนวน 10 คน
ประเทศมาเลเซีย จำนวน 6 คน
ประเทศเดนมาร์ก จำนวน 6 คน
ประเทศสวีเดน จำนวน 3 คน
ประเทศอียิปต์ จำนวน 1 คน
หนึ่งอำเภอหนึ่งทุนรุ่นที่ 3

หลังจากการเข้ามาบริหารประเทศของ รัฐบาลที่มาจากการเลือกตั้ง นำโดยนายสมัคร สุนทรเวช ซึ่งปัจจุบันได้เปลี่ยนผู้นำรัฐบาลเป็นนายสมชาย วงศ์สวัสดิ์ ซึ่งทั้งนี้ รัฐบาลได้มีการดำเนินนโยบายการจำหน่ายหวยเลขท้าย 2 ตัวและ 3 ตัวอีกครั้ง ซึ่งเป็นจุดมุ่งหมายของแหล่งเงินทุนหนึ่งอำเภอหนึ่งทุนในรุ่นที่ 3 โดยนายศรีเมือง เจริญศิริ รัฐมนตรีว่าการกระทรวงศึกษาธิการ ได้แสดงนโยบายเกี่ยวกับเรื่องนี้ พร้อมทั้งวางแผนเปลี่ยนรูปแบบการคัดเลือก โดยจะแบ่งการคัดเลือกจากนักเรียนที่จบการศึกษาสายสามัญและสายอาชีพ ในจำนวนที่เท่าเทียมกัน พร้อมทั้งนโยบาย ลดจำนวนทุนลง โดยจะใช้การสอบแข่งขันแบ่งตามเขตพื้นที่การศึกษาแทน ซึ่งจะทำให้จำนวนทุนลดลงเหลือเพียงแค่ 446 ทุนเท่านั้น พร้อมกันนี้ จะยังคงใช้ชื่อเป็น "ทุนการศึกษาเพื่อพัฒนาท้องถิ่น"
แหล่งข้อมูลอื่น

| ด ค กพรรคไทยรักไทย |
| --- | --- | --- |
| หัวหน้าพรรค |  ทักษิณ ชินวัตร  จาตุรนต์ ฉายแสง (รักษาการ)  |  |
| เลขาธิการพรรค |  ปุระชัย เปี่ยมสมบูรณ์  สุริยะ จึงรุ่งเรืองกิจ  วิเชษฐ์ เกษมทองศรี (รักษาการ)  |  |
| โฆษกพรรค |  กันตธีร์ ศุภมงคล  สุรนันทน์ เวชชาชีวะ  ศิธา ทิวารี  |  |
| นโยบายพรรค |  30 บาทรักษาทุกโรค  หนึ่งตำบล หนึ่งผลิตภัณฑ์  หนึ่งอำเภอหนึ่งทุน  โครงการบ้านเอื้ออาทร  |  |
| หัวข้อที่เกี่ยวข้อง |  บ้านเลขที่ 111  พรรคพลังประชาชน (พ.ศ. 2541)  พรรคเพื่อไทย  พรรคไทยรักษาชาติ  |  |
กรมทหารพรานที่ 36

| กรมทหารพรานที่ 36 |
| --- | --- |
กรมทหารพรานที่ 36
ประเทศ:  ไทย
รูปแบบ: กำลังกึ่งทหาร
บทบาท: ยุทธการและการข่าว รักษาความมั่นคงตามแนวชายแดน ปราบปรามยาเสพติด ป้องกันการทำลายทรัพยากรธรรมชาติ ป้องกันภัยแล้ง แก้ปัญหาหมอกควันและไฟป่า ปฏิบัติการพารามอเตอร์ การส่งกลับสายแพทย์
กองบัญชาการ: ค่ายเทพสิงห์ อำเภอแม่สะเรียง จังหวัดแม่ฮ่องสอน
สมญา: นักรบประชาชน
คำขวัญ:  • รวดเร็ว แม่นยำ ถูกต้อง เด็ดขาด  • เกาทัณฑ์เมื่อขึ้นสายแล้ว ต้องยิงให้เต็มแรง
สีหน่วย:     ฟ้า–แดง
เพลงหน่วย: เพลงทหารพรานที่ 36  • ขับร้อง: อส.ทพ.สิรวิชญ์ คำเรือง  • คำร้อง/ทำนอง: อส.ทพ.นพดล คงอ้าย
สัญลักษณ์นำโชค: ทหารง้างเกาทัณฑ์
วันสถาปนา: 1 เมษายน พ.ศ. 2527
ปฏิบัติการสำคัญ: การก่อการกำเริบคอมมิวนิสต์ในประเทศไทย
ผู้บังคับบัญชา
ผู้บังคับการปัจจุบัน: พันเอก สมภพ ใจบุญ
ผบ. สำคัญ: พันเอก องอาจ ชูตินันท์ พันเอก สุจินต์ ทรัพย์สิน พันเอก ภาส วงศ์สารภี พันเอก ไกรพินิช วาเล็กบุตร พันเอก วุฒิ ปฐมเรืองกุล
กรมทหารพรานที่ 36 (อักษรย่อ: กรม ทพ. 36; อังกฤษ: 36th Ranger Forces Regiment) เป็นหนึ่งในกองกำลังเฉพาะกิจของกองทัพภาคที่ 3 ซึ่งมีกองบัญชาการอยู่ที่ค่ายเทพสิงห์ อำเภอแม่สะเรียง จังหวัดแม่ฮ่องสอน และมีผู้บังคับการคนปัจจุบันคือพันเอก ต่อพงษ์  ชำนาญอาสา
นอกจากนี้ หน่วยเฉพาะกิจกรมทหารพรานที่ 36 ยังมีทหารเสนารักษ์ ซึ่งให้การช่วยเหลือด้านการส่งกลับสายแพทย์
ประวัติ

กรมทหารพรานที่ 36 ได้รับการจัดตั้งเมื่อวันที่ 1 เมษายน พ.ศ. 2527 ตามคำสั่งของกองทัพภาคที่ 3 และกองอำนวยการรักษาความมั่นคงภายในภาคที่ 3 โดยรับผิดชอบพื้นที่ 4 อำเภอ ได้แก่ อำเภอแม่สะเรียง, อำเภอแม่ลาน้อย, อำเภอสบเมย และอำเภอขุนยวม ซึ่งมักได้รับการกล่าวถึงผ่านสื่อข่าวในการแก้ปัญหาหมอกควันและไฟป่า
เดือนเมษายน พ.ศ. 2556 ทหารหน่วยเฉพาะกิจกรมทหารพรานที่ 36 ได้ประสานงานกับหน่วยปราบปรามยาเสพติด กองร้อยตำรวจตระเวนชายแดนที่ 337, ตำรวจภูธรสบเมย สกัดจับอดีตทหารกองกำลังกลุ่มชาติพันธุ์ (อังกฤษ: Ethnic Armed Organisations; อักษรย่อ: EAOs) จากประเทศเพื่อนบ้าน ที่ลักลอบลำเลียงยาบ้ากว่า 2 หมื่นเม็ดเข้าสู่ประเทศ
ส่วนในเดือนเมษายน พ.ศ. 2559 ทหารพรานหน่วยเฉพาะกิจกรมทหารพรานที่ 36 และกองร้อยทหารพรานที่ 3604 ทำการดักซุ่มจับแก๊งค้ายาหลังได้รับรายงานข่าวว่าจะมีการลักลอบลำเลียงจากประเทศเพื่อนบ้าน กระทั่งเกิดการยิงปะทะกับชาวกะเหรี่ยงสัญชาติพม่าที่จังหวัดแม่ฮ่องสอน เมื่อสิ้นเสียงปืน เจ้าหน้าที่ทุกนายปลอดภัยและสามารถจับกุมผู้ต้องหาได้ 3 คน พร้อมของกลางเป็นยาเสพติดประเภท 1 (ยาบ้า) จำนวน 2 แสนเม็ด และส่งต่อให้พนักงานสอบสวนสถานีตำรวจภูธรเสาหินดำเนินคดีตามกฎหมาย
ครั้นในเดือนตุลาคม พ.ศ. 2559 หน่วยเฉพาะกิจกรมทหารพรานที่ 36 ร่วมกับนักศึกษาวิชาทหาร 19 สถาบัน ได้ร่วมกันแปรอักษรเป็นเลข 9 ไทย เพื่อถวายอาลัยแด่พระบาทสมเด็จพระเจ้าอยู่หัวภูมิพลอดุลยเดช
เดือนกรกฎาคม พ.ศ. 2560 หน่วยเฉพาะกิจกรมทหารพรานที่ 36 ได้ทำพิธีประดับเครื่องหมายเครื่องหมายเชิดชูเกียรติทหารพราน และเครื่องหมายแสดงความสามารถพิเศษทหารพรานจู่โจมกิตติมศักดิ์ แก่เจ้าหน้าที่กรมป่าไม้ และกรมอุทยานแห่งชาติ สัตว์ป่า และพันธุ์พืช ที่ทำการปกป้องอุทยานแห่งชาติสาละวิน เพื่อสร้างขวัญและกำลังใจ
กิจกรรมเพื่อสังคม

เดือนมีนาคม พ.ศ. 2560 ดำเนินกิจกรรมสารธารณประโยชน์ มอบอุปกรณ์การเรียนแก่เด็กนักเรียนในถิ่นธุรกันดาร ที่อำเภอสบเมย จังหวัดแม่ฮ่องสอน และในเดือนตุลาคม พ.ศ. 2561 หน่วยเฉพาะกิจกรมทหารพรานที่ 36 ร่วมกับฝ่ายปกครองอำเภอแม่สะเรียง ช่วยเหลือราษฎรที่ได้รับผลกระทบจากน้ำป่าไหลหลาก
เดือนมีนาคม พ.ศ. 2562 หน่วยเฉพาะกิจกรมทหารพรานที่ 36 มอบเครื่องอุปโภคบริโภคแก่ผู้ประสบอัคคีภัย ที่อำเภอแม่สะเรียง เพื่อเป็นการบรรเทาความเดือดร้อนในเบื้องต้น รวมถึงสนับสนุนกำลังพลในการก่อสร้างที่อยู่อาศัยใหม่
ส่วนในเดือนกรกฎาคมของปีเดียวกัน หน่วยเฉพาะกิจกรมทหารพรานที่ 36 ได้ร่วมกับหน่วยพัฒนาการเคลื่อนที่ 36 ดำเนินการซ่อมคอสะพานข้ามห้วยแม่สามแลบที่ชำรุดเสียหาย จากน้ำป่าไหลหลาก และในเดือนสิงหาคม หน่วยเฉพาะกิจกรมทหารพรานที่ 36 ได้จัดชุดบรรเทาสาธารณภัยทำการปรับผิวถนนที่ถูกโคลนถล่มทับถนนทางหลวงหมายเลข 108 เพื่อให้ยานพาหนะสัญจรได้ตามปกติ
โครงสร้าง

กองร้อยทหารพรานที่ 3601
กองร้อยทหารพรานที่ 3602
กองร้อยทหารพรานที่ 3603
กองร้อยทหารพรานที่ 3604 – ตรวจพบไม้ซุงสักจำนวน 180 ท่อน ที่ผูกเป็นแพในแม่น้ำสาละวินเมื่อปี พ.ศ. 2559
กองร้อยทหารพรานที่ 3605
กองร้อยทหารพรานที่ 3606 – ช่วยตัดต้นไม้ใหญ่ที่ล้มทับศูนย์พัฒนาเด็กเล็กเมื่อปี พ.ศ. 2562
กองร้อยทหารพรานที่ 3607
กองร้อยทหารพรานที่ 3608 – ตรวจยึดไม้ประดู่แปรรูป ที่อำเภออมก๋อย จังหวัดเชียงใหม่ เมื่อปี พ.ศ. 2562
หมวดทหารพรานหญิง กรมทหารพรานที่ 36
สิ่งสืบทอด

หน่วยเฉพาะกิจกรมทหารพรานที่ 36 มีชุดปฏิบัติการดับไฟป่าประจำการอยู่ใน 4 อำเภอที่รับผิดชอบ เพื่อเตรียมความพร้อมในการดับไฟป่า
บุคคลที่มีชื่อเสียง

พันเอก ภาส วงศ์สารภี – อดีตผู้บังคับการกรม
พันเอก วุฒิ ปฐมเรืองกุล – อดีตผู้บังคับการกรม
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| อีซูซุ ดีแมคซ์ |  | รถกระบะ |  ญี่ปุ่น |  |

| ฮอนด้า ซีอาร์เอฟ 250 แอล |  | จักรยานยนต์วิบาก |  ญี่ปุ่น | ชุดจักรยานยนต์เคลื่อนที่เร็ว |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เบลล์ 212 |  | เฮลิคอปเตอร์อเนกประสงค์ |  สหรัฐอเมริกา | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไม่ทราบ | — | ปืนสั้น |  |  |  |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐอเมริกา |  |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐอเมริกา |  |
| อาร์พีจี-7 |  | อาร์พีจี | 950 มม. |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
ยุทโธปกรณ์ > ปืนใหญ่สนาม

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ไม่ทราบ | – | เครื่องยิงลูกระเบิด 60 มม. |  |  |
แหล่งข้อมูลอื่น

กรมทหารพรานที่ 36 ที่เฟซบุ๊ก
โทโยฮาระ

ภาพถ่ายทางอากาศของนครโทโยฮาระ
นครโทโยฮาระ (ญี่ปุ่น: 豊原市; โรมาจิ: Toyohara-shi) เป็นนครแห่งเดียวที่มีอยู่ในจังหวัดคาราฟูโตะ (ตอนใต้ของเกาะซาฮาลิน) ภายใต้การยึดครองของจักรวรรดิญี่ปุ่น
ศาลากลางจังหวัดคาราฟูโตะตั้งอยู่ที่นี่ เมืองนี้เป็นศูนย์กลางทางการเมือง เศรษฐกิจ และวัฒนธรรม ภายใต้การยึดครองของญี่ปุ่น เมืองนี้ยังมีสวนสาธารณะพร้อมสนามกีฬาและสนามแข่งม้า
เมื่อจำนวนประชากรเพิ่มขึ้น ก็มีการวางแผนสำหรับการพัฒนาเมืองในวงกว้างขึ้น ซึ่งรวมถึงการก่อสร้างสนามบินด้วย แต่การดำเนินการนี้ไม่ได้เกิดขึ้นเนื่องจากเกิดสงครามแปซิฟิกขึ้นมา ด้วยการบังคับใช้ระบบการปกครองแบบเทศบาลนครใน ค.ศ. 1937 นครโทโยฮาระได้เข้ามาแทนที่นครอาซาฮิกาวะในฐานะนครที่อยู่ทางเหนือสุดของญี่ปุ่น และทำหน้าที่เป็นเมืองหลักด้านการบริหารทางตอนเหนือสุดของญี่ปุ่น รวมถึงหลัง ค.ศ. 1943 เมื่อคาราฟูโตะถูกควบรวมเข้ากับแผ่นดินหลักของญี่ปุ่น
ในปัจจุบันที่นี่คือนครยุจโน-ซาฮาลินสค์ในแคว้นซาฮาลินของรัสเซีย
เคโจ

| เคโจ-ฟุ 京城府 |
| --- | --- |
อดีตเขตการปกครองของเกาหลี, จักรวรรดิญี่ปุ่น
  ตราสัญลักษณ์ของเคโจ 
 แผนที่ของเคโจ ในปี ค.ศ. 1937
ประชากร:  

• 1940 : 1,142,000
 
ปัจจุบันเป็นส่วนหนึ่งของ: เกาหลีใต้
| --- | --- |

Keijō
ชื่อภาษาเกาหลี
ฮันกึล: 경성부, 게이조부
ฮันจา: 京城府
อาร์อาร์: Gyeongseong-bu, Geijo-bu 
เอ็มอาร์: Kyŏngsŏng-bu, Keijo-pu 
ชื่อภาษาญี่ปุ่น
คันจิ: 京城府
ฮิรางานะ: けいじょうふ

โรมาจิ: Keijō-fu
 
 
เคโจ (ญี่ปุ่น: 京城; โรมาจิ: Keijō) หรือ คย็องซ็อง (เกาหลี: 경성; อังกฤษ: Gyeongseong) เป็นเขตการปกครองในเกาหลีภายใต้การปกครองของญี่ปุ่น โดยได้สอดคล้องกับกรุงโซลซึ่งเป็นเมืองหลวงของเกาหลีใต้ในปัจจุบัน
ข้อมูลประชากร

| ปี | ประชากร |
| --- | --- |
1910: 197,000
1920: 251,000
1930: 677,000
1940: 1,142,000
ความงาม

ดอกกุหลาบเป็นสิ่งหนึ่งที่หลายคนเห็นว่างาม
ความงาม (อังกฤษ: beauty) คือ สิ่งที่สวยงามที่ตาเรามองเห็นเป็นสิ่งที่เราคิด
ความงามและสุนทรียศาสตร์

การจะเข้าใจถึงธรรมชาติและความหมายของความงามนั้น จำเป็นที่จะต้องเข้าใจถึงหลักปรัชญาของสุนทรียศาสตร์ ในสุนทรียศาสตร์นั้นมีนักปรัชญาหลายกลุ่ม รวมถึงกลุ่มที่เชื่อว่าความงามนั้นเป็นสิ่งที่ขึ้นอยู่กับผู้รับรู้ (subjective) และอีกกลุ่มที่เชื่อว่าความงามนั้นมีค่าที่เที่ยงแท้ (absolute, objective)
นอกจากนั้นยังมีนักปรัชญา เช่น โรเบิร์ต ชูมันน์ (Robert Schumann) ที่เป็นทั้งคีตกวีและนักวิจารณ์ ที่มีความเห็นว่าความงามนั้นจัดได้เป็นสองประเภท คือความงามโดยธรรมชาติ และความงามที่เกิดโดยมนุษย์. ความงามที่เกิดโดยธรรมชาติคือการสัมผัสและรับรู้ถึงสิ่งงามที่ปรากฏในธรรมชาติ แต่ความงามที่เกิดโดยมนุษย์คือสิ่งที่มนุษย์สร้างสรรค์และเข้าไปเกี่ยวข้องในธรรมชาติ ชูมันน์ยังบอกอีกว่าในศิลปะ มีความงามทั้งสองชนิดปรากฏอยู่ เพียงแต่ความงามโดยธรรมชาติคือความสุนทรีย์ทางอารมณ์ และความงามที่เกิดโดยมนุษย์คือความเข้าใจในผลงานศิลปะชิ้นนั้น
ทฤษฎีเรื่องความงาม

ทฤษฎีเรื่องความงามนั้นสามารถพบได้ตั้งแต่ยุคสมัยนักปราชญ์กรีกก่อนโสกราตีส เช่น พีทาโกรัส ซึ่งพีทาโกรัสก็ได้สันนิษฐานถึงความสัมพันธ์ระหว่างคณิตศาสตร์และความงาม พีทาโกรัสสังเกตว่าสิ่งที่มีสัดส่วนตามสัดส่วนทองคำ การวิจัยในปัจจุบันก็พบว่ามนุษย์ที่มีหน้าตาที่สมดุลและเป็นสัดส่วนตามสัดส่วนทองคำมักจะถูกมองว่างามกว่าคนอื่น ๆ นี่เป็นหนึ่งในทฤษฏีหนึ่งที่อยู่บนพื้นฐานว่าความงามนั้นมีค่าที่เที่ยงแท้และไม่เกี่ยวข้องกับผู้รับรู้
ทฤษฏีที่ว่าความงามนั้นขึ้นอยู่กับผู้รับรู้กล่าวว่า ความงามเป็นเพียงสิ่งที่จิตใจมนุษย์ให้ค่าหรือตัดสิน ฉะนั้นความงามจึงเป็นสิ่งที่จิตสร้างขึ้น และอาจเปลี่ยนแปลงตามสภาวะของคน ๆ ใดคนหนึ่งในเวลาใดเวลาหนึ่ง
ชาวอินเดียโบราณขนานนามความงามว่าเป็นสิ่งที่ใหม่อยู่เสมอ เป็นสิ่งที่นำพาจิตใจออกจากโลกที่เต็มไปด้วยความเก่าแก่และความเบื่อหน่าย
ความงามทางคณิตศาสตร์

นิยามของความงามยังครอบคลุมถึงคณิตศาสตร์ นักศณิตศาสตร์หรือผู้ที่หลงใหลในตัวเลขสามารถที่จะมีความเพลินและพึงพอใจกับการ "เล่น" หรือ "คำนวณ" คณิตศาสตร์ แม้แต่สูตรคณิตศาสตร์ ยังมีผู้ที่ชื่นชมว่างาม อย่างเช่น  e^{i\pi }+1=0\,\! หรือที่เรียกกันว่า เอกลักษณ์ของออยเลอร์ ยังมีอีกหลายคนที่เห็นความงามเมื่อมองดูวิธีคิดหาคำตอบในคณิตศาสตร์ ดั่งที่เอ็ดน่า เซนท์วินเซนท์ มิลเลย์กล่าวไว้ถึงเรขาคณิตของยุคลิดว่า "มีเพียงยุคลิดที่มองเห็นความงดงามแท้"
ความสัมพันธ์อีกอย่างหนึ่งระหว่างคณิตศาสตร์และความงามคือดนตรี พีทาโกรัสเองมีทฤษฏีเกี่ยวกับวิธีที่ตัวโน้ตสัมพันธ์กันและความยาวของสายที่ให้กำเนิดเสียงนั้น
สัดส่วนทองคำ หรือ Golden Ratio (ซึ่งแทนด้วยตัวอักษรกรีก ฟี Φ) มีค่าประมาณ 1.618:1 และเป็นสัดส่วนที่ผู้คนมักให้ความเห็นว่างาม นั่นคือ สถาปัตยกรรมที่มีสัดส่วนนี้ หรือสิ่งของในธรรมชาติเช่นเปลือกหอยนอติลุส (nautilus) มักดูงามกว่าสิ่งที่ขาดสัดส่วนนี้ไป